wannaphong/clean_thaiwikipedia huggingface dataset:
# ผู้ดูแลระบบ
ผู้ดูแลระบบ หรือ แอดมิน  เป็น บุคคลที่ถูกว่าจ้างเพื่อที่จะดูและจัดการระบบหรือเครือข่ายคอมพิวเตอร์ หน้าที่ของผู้ดูแลระบบมีความหลากหลายขึ้นอยู่กับหน่วยงานหรือโครงการ โดยทั่วไปผู้ดูแลมักจะทำหน้าที่ติดตั้ง ตอบคำถาม ดูแลเซิร์ฟเวอร์ หรือระบบคอมพิวเตอร์อื่น รวมถึงการวางแผนงาน การดูแล  ควบคุมโครงการที่เกี่ยวข้องกับระบบคอมพิวเตอร์ นอกจากนี้ผู้ดูแลอาจมีหน้าที่ของโปรแกรมเมอร์ร่วมไปด้วย ในด้านการเขียนโปรแกรม รวมไปถึงการเตรียมตัว และสอนการใช้งานต่อผู้ใช้ทั่วไป
# ภาษามุนดารี
ภาษามุนดารี เป็นภาษากลุ่มมุนดา ในตระกูลออสโตรเอเชียติก ใช้พูดในหมู่ชาวมุนดา ใกล้เคียงกับภาษาสันตาลี มีผู้พูดในอินเดียตะวันออก บังกลาเทศและเนปาล

มุนดารี
มุนดารี
มุนดารี
# ภาษาคัลมึค
ภาษาคัลมึค (Kalmyk language; Хальмг келн) จัดอยู่ในกลุ่มย่อยโอยรัต-คัลมึค-ดาร์คัต ของภาษากลุ่มมองโกล มีลักษณะบางส่วนคล้ายกับภาษากลุ่มยูราลิกและภาษาอุยกูร์ จนอาจจัดให้อยู่ในตระกูลตระกูลภาษาอัลไตอิกหรือยูราล-ตระกูลภาษาอัลไตอิกได้ มีผู้พูด 500,000 คนในสาธารณรัฐคัลมืยคียา (ระหว่างวอลกาและแม่น้ำดอน) ของรัสเซีย ในภาคตะวันตกของจีน และภาคตะวันตกของมองโกเลีย

วรรณคดีพื้นบ้านของภาษาคัลมึคย้อนหลังไปได้ถึงพุทธศตวรรษที่ 16 ภาษาคัลมึคเขียนด้วยอักษรอุยกูร์เมื่อพุทธศตวรรษที่ 16 ต่อมาใน พ.ศ. 2191 พระภิกษุชาวคัลมึคชื่อ ซายา ปัณฑิต โอกตอร์กูอิน ทะไล ประดิษฐ์อักษรคัลมึคขึ้นใช้ เรียกว่า  โตโด บิชิก (การเขียนชัดเจน) โดยพัฒนามาจากอักษรมองโกเลียอักษรนี้ยังใช้อยู่ในประเทศจีน ส่วนชาวคัลมึคในรัสเซียใช้อักษรนี้อักษรซิริลลิกเมื่อ พ.ศ. 2467 ต่อมาเปลี่ยนเป็นอักษรละตินเมื่อ พ.ศ. 2473 กลับมาใช้อักษรซีริลลิกอีกครั้งเมื่อ พ.ศ. 2481 ส่วนในมองโกเลียภาษาคัลมึคไม่ได้มีสถานะเป็นภาษาราชการและไม่มีการใช้เป็นภาษาเขียน
	
ชาวคัลมึคถูกกดขี่อย่างมากในยุคสหภาพโซเวียต ผู้พูดภาษาคัลมึคราวครึ่งหนึ่งตายในสงครามประชาชนรัสเซีย ประกอบกับนโยบายของรัฐบาลที่ต้องการลดจำนวนชาวคัลมึคลงในยุคของสตาลิน ทำให้ชาวคัลมึคจำนวนมากไม่พูดภาษาของตนเอง มีการใช้ภาษารัสเซียเป็นภาษาราชการในสาธารณรัฐคัลมืยคียา การเรียนภาษาคัลมึคในโรงเรียนแห่งสุดท้ายถูกสั่งปิดเมื่อ พ.ศ. 2506 และกลับมาฟื้นฟูการเรียนภาษาคัลมึคอีกครั้งใน พ.ศ. 2536
# ภาษาเหมื่อง
ภาษาเหมื่อง  เป็นภาษาของชาวเหมื่องในเวียดนาม มีผู้พูดในเวียดนาม 1,140,000 คน (พ.ศ. 2542)ส่วนใหญ่อยู่ในเขตภูเขาทางภาคกลางค่อนไปทางเหนือ ใกล้เคียงกับภาษาเวียดนาม อยู่ในตระกูลภาษาออสโตรเอเชียติก กลุ่มภาษามอญ-เขมร สาขาเหวียด-เหมื่อง สาขาย่อยเหมื่อง เขียนด้วยอักษรละติน มีวรรณยุกต์ 5 เสียง คำศัพท์ได้รับอิทธิพลจากภาษาจีนมาก  
 
ระบบการเขียน
ภาษาเหมื่องไม่มีรูปเขียนจนกระทั่งนักวิชาการชาวตะวันตกในคริสต์ศตวรรษที่ 20 ได้พัฒนาอักษรชั่วคราวที่อิงจากอักษรเวียดนามดัดแปลง โดยเพิ่มพยัญชนะอย่างอักษร w และอนุญาตให้ใช้คู่พยัญชนะและพยัญชนะท้ายแตกต่างจากอักษรเวียดนามมากกว่า
# โคอิโนะสึโบมิ
โคอิโนะสึโบมิ  เป็นซิงเกิลที่ 31 ของคุมิ โคดะ และเป็นแม็กซีซิงเกิลแรกหลังจากออกซิงเกิลติดต่อกันเป็นเวลา 12 สัปดาห์  และเบสท์อัลบั้มที่ 2 อย่าง BEST~second session~ วางจำหน่ายเมื่อวันที่ 26 กรกฎาคม พ.ศ. 2549 โดยเปิดตัวที่อันดับที่ 2 ของชาร์ตออริกอน มียอดขายในสัปดาห์แรกมากกว่า 140,000 แผ่น และอยู่บนชาร์ตเป็นเวลา 21 สัปดาห์ เพลงนี้กลายเป็นเพลงของนักร้องหญิงที่มียอดขายสูงสุด จนกระทั่งซิงเกิลบลูเบิร์ดของอายูมิ ฮามาซากิสามารถแซงขึ้นมาในวันที่ 21 มิถุนายน

 รายชื่อ 
ซีดี

ดีวีดี

 ชาร์ต 
ออริคอนชาร์ต (ประเทศญี่ปุ่น)
วางจำหน่ายชาร์ตตำแหน่งสูงสุดยอดขายสัปดาห์แรกยอดขายรวม24 พฤษภาคม พ.ศ. 2549ชาร์ตออริคอนรายวัน2ชาร์ตออริคอนรายสัปดาห์2140,269273,060ชาร์ตออริคอนรายเดือน3ชาร์ตออริคอนรายปี28

ฉบับคัฟเวอร์
ในวันที่ 17 กันยายน ค.ศ. 2019 ดรีมอามิได้เผยแพร่คัฟเวอร์ของ "โคอิโนะสึโบมิ" ไว้เป็นเพลงหลักของละครซีรีส์ "Bus no Hitomi ni Koi ni suru suru ri 2019"
# ซัมเดย์/บอยส์&เกิลส์
ซัมเดย์/บอยส์&เกิลส์  เป็นซิงเกิลหมายเลข 12 หรือซิงเกิลที่ 30 ของคุมิ โคดะ  เป็นซิงเกิลสุดท้ายของโปรเจกต์ 12 ซิงเกิล 12 สัปดาห์     วางจำหน่ายในวันที่ 22 กุมภาพันธ์  พ.ศ. 2549  โดยเปิดตัวที่อันดับที่ 3 ของออริกอนชาร์ต  มียอดขายรวมมากกว่า 90,000 แผ่น  

ซึ่งเพลง Someday เป็นเพลงประกอบละครญี่ปุ่นเรื่อง "ชินเกียวโตเมคิวอันไน ซีซั่น 8"  และเพลง Boys♡Girls เป็นเพลงประกอบภาพยนตร์เรื่อง "โฮสท์คลับเด็ด เจ็ดหนุ่มฮอต" (WATERS)

มิวสิกวิดีโอเพลง Someday  เป็นเรื่องราวตอนจบของมิวสิกวิดีโอ Wish your Happiness & Love ที่มีมิวสิกวิดีโอเพลง you,  feel  และLies

ธีมของปกซิงเกิล Someday / Boys♡Girls คือ เกอิชาในชุดกิโมโนในประเทศญี่ปุ่น

 รายชื่อเพลง 
 Someday 
 Boys♡Girls  
 Someday (instrumental) 
 Boys♡Girls (instrumental) 

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต22 กุมภาพันธ์ พ.ศ. 2549Oricon Daily Charts#222 กุมภาพันธ์ พ.ศ. 2549Oricon Weekly Charts#358,37289,4136 สัปดาห์22 กุมภาพันธ์ พ.ศ. 2549Oricon Monthly Charts#989,41322 กุมภาพันธ์ พ.ศ. 2549Oricon Yearly Charts#11089,413
# ซิลเดนาฟิล
ซิลเดนาฟิลซิเตรต  ซึ่งมักรู้จักในรูปแบบของยาเม็ดไวอะกร้า  และชื่อการค้าอื่นอีกหลายชื่อ เป็นสารสังเคราะห์ที่ใช้รักษาปัญหาการแข็งตัวขององคชาต และภาวะความดันหลอดเลือดแดงปอดสูง(PAH) สำหรับประสิทธิภาพต่อการรักษาภาวะสมรรถภาพทางเพศเสื่อมในเพศหญิงยังไม่มีการรายงานที่ชัดเจน

ผลข้างเคียงที่พบได้บ่อย ได้แก่ ปวดหัว และ ภาวะกรดไหลย้อน รวมถึงสีผิวเปลี่ยนเป็นสีแดงมากขึ้น หากใช้ในผู้ป่วยโรคหัวใจ ต้องใช้อย่างระมัดระวังและเฝ้าติดตามอาการอย่างใกล้ชิด ผลข้างเคียงที่เกิดขึ้นไม่บ่อยนักแต่อันตราย ได้แก่ ภาวะองคชาตแข็งค้าง ซึ่งจะสร้างความเสียหายต่อองคชาต และการสูญเสียการได้ยินอย่างเฉียบพลัน ไม่ควรใช้ซิลเดนาฟิลในผู้ป่วยที่ได้รับไนเตรต อย่างเช่น ไนโตรกลีเซอรีน(glycerin trinitrate) เนื่องจากจะนำไปสู่ภาวะความดันโลหิตตกอย่างรุนแรงซึ่งอาจถึงแก่ชีวิต

ซิลเดนาฟิลทำหน้าที่ยับยั้ง cGMP-specific phosphodiesterase type 5 (phosphodiesterase 5, PDE5) ซึ่งเป็นเอนไซม์ที่กระตุ้นการสลายตัวของ cGMP ซึ่งมีส่วนในการควบคุมการไหลเวียนโลหิตบริเวณองคชาต

ในเบื้องต้นทีมวิจัยของบริษัทยา Pfizer ได้แก่ Andrew Bell, David Brown และ Nicholas Terrett ค้นพบว่าซิลเดนาฟิลสามารถใช้รักษาความผิดปกติเกี่ยวกับหลอดเลือดหัวใจได้หลายชนิด และเริ่มใช้ในปี ค.ศ. 1988 ซึ่งซิลเดนาฟิลนั้นถูกใช้อย่างแพร่หลายในการรักษาปัญหาการแข็งตัวขององคชาต อย่างไรก็ตามยังมีการใช้ยาตัวอื่นทดแทนด้วย เช่น Tadalafil (ชื่อการค้า Cialis) และ Vardenafil (ชื่อการค้า Levitra)

 ผลข้างเคียง 
ซิลเดนาฟิลมีผลกระทบต่อการมองเห็น ทำให้ไม่สามารถแยกสีเขียวและสีฟ้า ออกจากกันได้ ในกรณีที่ตัวยาสะสมอยู่ในเรตินามาก อาจทำให้ตาบอดสีและอาจมองไม่เห็น http://elib-online.com/doctors/warn_viagra1.html
# ม้าน้ำแคระ
ม้าน้ำแคระ  เป็นปลากระดูกแข็งในวงศ์ Syngnathidae เป็นม้าน้ำชนิดหนึ่ง พบได้ในมหาสมุทรแปซิฟิกตอนกลางฝั่งตะวันตก ตั้งแต่ตอนล่างของทะเลญี่ปุ่นจนถึงอินโดนีเซีย และออสเตรเลีย ในระดับความลึกตั้งแต่ 16-40 เมตรPygmy Seahorse, Hippocampus bargibanti Whitley, 1970 เป็นม้าน้ำที่มีขนาดเล็ก มีความยาวไม่เกิน 2.4 เซนติเมตร

thumb|left|การพรางตัวที่ดีในหมู่กัลปังหาของม้าน้ำแคระ ดูภาพนี้เพื่อค้นหาม้าน้ำแคระ

ม้าน้ำแคระเป็นม้าน้ำที่ปรับตัวให้มีสีตามลำตัวเหมือนกับสภาพแวดล้อมที่อาศัยอยู่ได้ดีมาก โดยจะเกาะอาศัยอยู่กับกัลปังหาสกุล Muricella เท่านั้น  เท่าที่ทราบกันมีอยู่ 2 สี คือ สีเทามีตุ่มสีแดง (บนกัลปังหาชนิด Muricella plectana) และสีเหลืองมีตุ่มสีแสด (บนกัลปังหาชนิด M. papraplectana) และค่อย ๆ ปรับตัวจนมีลักษณะคล้ายกับหมู่กัลปังหาที่อาศัยอยู่ โดยตุ่มอยู่รอบ ๆ ตัวและส่วนปากของม้าน้ำชนิดนี้มีสีและรูปร่างที่กลมกลืนกับโพลิปของกัลปังหา ส่วนลำตัวจะมีรูปร่างคล้ายกิ่งก้านของกัลปังหา การพรางตัวเช่นนี้ได้ผลดีมากในการพรางตัวเพื่อหลบซ่อนจากสัตว์ผู้ล่า โดยกินสัตว์ทะเลขนาดเล็ก เช่น แพลงก์ตอน หรือครัสเตเชียนต่าง ๆ เป็นอาหาร Smith, Richard E. Pygmy seahorse research

ม้าน้ำแคระถูกค้นพบครั้งแรกจากนักวิทยาศาสตร์ที่ทำการศึกษากัลปังหา โดยได้ตัวอย่างต้นแบบแรกจากกัลปังหาที่เก็บขึ้นมาจากทะเลThe Mimic Octopus, "Nick Baker's Weird Creatures". สารคดีทางอนิมอลพลาเน็ต ทางทรูวิชั่นส์: จันทร์ที่ 4 กุมภาพันธ์ 2556 และมีรายงานว่าม้าน้ำแคระจะตายถ้าถูกจับแยกออกจากกัลปังหาชีวิตใต้ทะเล, สารคดีทางไทยพีบีเอส: อาทิตย์ที่ 25 สิงหาคม 2556
# ตราแผ่นดินของเวลส์
ตราแผ่นดินของเวลส์ มีต้นกำเนิดในปี พ.ศ. 2493 คือ รูปสิงโตโบราณแห่งเวลส์ มีลำตัวสีแดงและลำตัวสีเหลือง โดยสิงโตโบราณสีแดงบนช่องสี่เหลี่ยมพื้นสีเหลือง และ สิงโตโบราณสีเหลืองบนช่องสี่เหลี่ยมพื้นแดง มีทั้งหมด 4 ตัวอยู่ในโล่และเหนือโล่มีมงกุฎราชินีสีเหลืองวางอยู่  ซึ่งในปี พ.ศ. 2551 ได้มีการบังคับใช้ตราใหม่

วเวลส์
หมวดหมู่:เวลส์
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
# ธงชาติเวลส์
ธงชาติเวลส์ ใช้ธงแถบเขียวขาว เป็นสีประจำชาติของแคว้นเวลส์ซึ่งมาจากลีเวลลินล์ แห่งราชวงศ์ทิวดอร์ โดยเรียงแถบสีดังนี้คือ แถบบน สีขาว และ แถบล่าง สีเขียว ตรงกลางผืนธงมีรูปตรามังกรสีแดง 

 มังกรสีแดงแห่งเวลส์ 
 สมัยโบราณ 
thumb|right|250px|ภาพเขียนสีรูปมังกรแดง และ มังกรขาว ในยุคศตวรรษที่ 15

ตรามังกรสีแดง มีมาตั้งแต่ในสมัยศตวรรษที่4 และในสมัยศตวรรษที่7 เจ้าชายกั๊ดวัลลาร์แห่งกิวเนส ได้ใช้ตรา นี้เป็นตราประจำราชวงศ์ของเวลส์

 สมัยใหม่ 
right|thumb|150px|ตราแผ่นดินของเวลส์ ค.ศ. 1953

ตรามังกรสีแดงบนภูเขาสีเขียว ประกาศใช้เป็นตราแผ่นดินของเวลส์ ตั้งแต่ ค.ศ. 1807, ต่อมาได้เพิ่มคำขวัญประกอบตราแผ่นดิน ความว่า Y Ddraig goch ddyry cychwyn ('The red dragon gives impetus' หรือ 'มังกรสีแดงชี้นำทาง') คำขวัญดังกล่าวมีที่มาจากวรรคหนึ่งในบทกวีที่มีชื่อว่า Deio ab Ieuan Du. เมื่อวันที่ 11 มีนาคม ค.ศ. 1953Origin of Y Ddraig Goch  Flags of the World ตราแผ่นดินในห้วงเวลาดังกล่าว โดยปรากฏบนธงชาติที่บังคับใช่เมื่อ ค.ศ. 1953–1959. แบบธงชาติที่บังคับใช้ในปัจจุบัน ประกาศใช้อย่างเป็นทางการเมื่อ ค.ศ. 1959Barraclough, EMC. Flags of the World, 1965. 

 ธงกางเขนนักบุญเดวิด 

thumb|right|200px|ธงกางเขนนักบุญเดวิด

ธงกางเขนนักบุญเดวิด มีลักษณะเป็นกากบาทสีเหลือง บนพื้นสีดำ อันเป็นสัญลักษณ์ของDiocese of St David's รวมถึงการประดับธงผืนนี้ในวันนักบุญเดวิด. ภายหลังธงกางเขนนักบุญเดวิดใช้เป็นสัญลักษณ์ของ ขบวนการชาตินิยมเวลส์. บางองค์กร เช่น พรรคคริสเตียน ใช้ธงรูปมังกรแดงบนธงกางเขนนักบุญเดวิด.
# มะตูม
มะตูม มีชื่อวิทยาศาสตร์ว่า Aegle marmelos ภาคเหนือเรียกว่า มะปิน ภาคใต้เรียกว่า กะทันตาเถร,  และตุ่มตัง ภาคอีสานเรียกว่า  ภาษาเขมรเรียกว่า พะโนงค์  ชาวกะเหรี่ยงเรียกว่า มะปีส่า นิดดา หงส์วิวัฒน์ และทวีทอง หงส์วิวัฒน์ (ตุลาคม 2550). "มะตูม" ใน ผลไม้ 111 ชนิด: คุณค่าอาหารและการกิน. กรุงเทพฯ: แสงแดด. หน้า 147–148. . เป็นไม้ผลยืนต้นพื้นเมืองของอนุทวีปอินเดียและเอเชียตะวันออกเฉียงใต้ มีการเพาะปลูกทั่วไปในอินเดีย รวมทั้งในศรีลังกา แหลมมลายูตอนเหนือ เกาะชวา และฟิลิปปินส์ จัดเป็นพืชเพียงสปีชีส์เดียวที่อยู่ในสกุล Aegle 

 ลักษณะทางพฤกษศาสตร์ 
ลำต้นมีความสูง 18 เมตร เปลือกลำต้นมีสีเทาเรียบเป็นร่องตื้น เนื้อไม้แข็ง มีสีขาวแกมเหลือง และมีกลิ่นหอม โคนต้นและกิ่งก้านมีหนามแหลม ยาว แข็ง ออกเดี่ยวหรือเป็นคู่ตามกิ่ง ใบประกอบแบบขนนก ใบย่อยรูปไข่หรือรูปหอกมี 3 ใบ มองดูคล้ายตรีศูลของพระศิวะ ดอกสีขาวหรือขาวอมเขียว มีกลิ่นหอม ผลมีเปลือกแข็งเรียบและมีเส้นผ่านศูนย์กลาง 5–15 เซนติเมตร บางผลมีเปลือกแข็งมากจนต้องกระเทาะเปลือกออกโดยใช้ค้อนทุบ เนื้อผลเหนียวข้น มีกลิ่นหอม และมีเมล็ดจำนวนมากแทรกอยู่ในเนื้อผล โดยเมล็ดจะมีขนหนาปกคลุม

 การใช้ประโยชน์ 
ผลมะตูมใช้รับประทานได้ทั้งแบบสดและแบบแห้ง น้ำจากผลเมื่อนำไปกรองและเติมน้ำตาลจะได้เครื่องดื่มคล้ายน้ำมะนาว และยังใช้ในการทำ Sharbat ซึ่งเป็นเครื่องดื่มที่ได้จากการนำเนื้อผลมะตูมไปผสมกับมะขาม ผลอ่อนฝานแล้วตากแห้งนำไปต้มกับน้ำเป็นน้ำมะตูม นำมายำ ใบอ่อนและยอดอ่อนใช้รับประทานเป็นผักสลัด กินกับน้ำพริก ลาบ และข้าวยำ ผลแก่แต่เปลือกยังนิ่มนำมาฝานแล้วทำเป็นมะตูมเชื่อม ซึ่งนำไปเป็นส่วนผสมของขนมอื่นอีกหลายอย่าง มะตูมสุก เนื้อเละใช้รับประทานเป็นผลไม้ และใช้เป็นยารักษาอาการท้องร่วง ท้องเดิน โรคลำไส้ ตาแห้งไข้หวัดธรรมดา และยังใช้รักษาอาการท้องผูกเรื้อรัง

 ความเชื่อ 
คนไทยถือว่ามะตูมเป็นไม้มงคล นิยมปลูกทางทิศตะวันออกเฉียงเหนือของบ้าน ศาสนาฮินดู เป็นต้นไม้ศักดิ์สิทธิ์ของพระศิวะ ดังนั้นจึงพบต้นมะตูมได้ทั่วไปในสวนของวิหารในประเทศอินเดีย และใบมะตูมยังเป็นส่วนประกอบในพิธีกรรมทางศาสนา เช่นการทำน้ำมนต์สะเดาะเคราะห์หรือครอบครู 

 สัญลักษณ์ 
ต้นมะตูมเป็นพันธุ์ไม้มงคลพระราชทานประจำจังหวัดชัยนาท ผู้ที่ได้รับทุนเล่าเรียนหลวงหรืองานสมรสพระราชทานจะได้รับพระราชทานใบมะตูมเพื่อเป็นสิริมงคล

 ชื่อท้องถิ่นของมะตูม 
ชื่อสามัญของมะตูมในภาษาต่าง ๆ ได้แก่
 เอเชียตะวันออกเฉียงใต้
   หรือ 
  
  
  (ต้นไม้)

 เอเชียใต้
 
 
  (bilva) หรือ  (shree phal)
 
  (belfoll)
 
  หรือ  (kaveeth)
 
  (beel)
 
  
  (beli)
  (vilvam)
  (maredu)
# ไทยเมล์
ไทยเมล   เป็นบริการจดหมายอิเล็กทรอนิกส์แบบบอกรับสมาชิกโดยไม่เสียค่าใช้จ่าย (Free e-mail)  รายแรกของประเทศไทย ก่อตั้งขึ้นในวันที่ 15 เมษายน พ.ศ. 2540 โดยบริษัท เอ.อาร์. อินฟอร์เมชัน แอนด์ พับลิเคชัน จำกัด (ชื่อย่อ: ARiP;  เออาร์ไอพี)  ปัจจุบันปิดให้บริการแล้ว

 ประวัติ 
ไทยเมลก่อตั้งโดยเออาร์ไอพี ด้วยวัตถุประสงค์ เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่ โดยไม่รอให้รัฐอุปถัมภ์ จึงเริ่มดำเนินการในวันที่ 15 เมษายน พ.ศ. 2540 ซึ่งในช่วงนั้น ประเทศไทยมีผู้ใช้อินเทอร์เน็ต อยู่เพียงไม่กี่หมื่นรายเท่านั้น ไทยเมล์หยุดให้บริการในวันที่ 1 กันยายน พ.ศ. 2557http://men.kapook.com/view91923.html
# อำเภอโพธิ์ไทร
โพธิ์ไทร เป็นอำเภอหนึ่งในจังหวัดอุบลราชธานี อยู่ริมแม่น้ำโขง

 ที่ตั้งและอาณาเขต 
อำเภอโพธิ์ไทรตั้งอยู่ทางทิศตะวันออกเฉียงเหนือของจังหวัดอุบลราชธานี ห่างจากตัวจังหวัด 96 กิโลเมตร และห่างจากกรุงเทพมหานคร 725 กิโลเมตร มีอาณาเขตติดต่อกับพื้นที่การปกครองข้างเคียงดังนี้
 ทิศเหนือ ติดต่อกับอำเภอเขมราฐและอำเภอนาตาล 
 ทิศตะวันออก ติดต่อกับแขวงสาละวัน (ประเทศลาว)
 ทิศใต้ ติดต่อกับอำเภอศรีเมืองใหม่
 ทิศตะวันตก ติดต่อกับอำเภอตระการพืชผล อำเภอกุดข้าวปุ้น และอำเภอเขมราฐ

 ประวัติศาสตร์ 
เมื่อประมาณปี พ.ศ. 2321-2322 ท้าวคำผง ท้าวทิดพรม และท้าวก่ำ บุตรของพระวอ พระตา ได้หนีภัยสงครามพระเจ้าสิริบุญสาร เจ้านครเวียงจันทน์ เข้ามาพึ่งพระบรมโพธิสมภารสมเด็จพระเจ้าตากสินมหาราช ได้มาสร้างเมืองขึ้นที่บริเวณดงอู่ผึ้ง ใกล้ลำน้ำมูล (ซึ่งในปัจจุบันคือที่ตั้งของจังหวัดอุบลราชธานี) ต่อมาได้มีกลุ่มคนอพยพเข้ามาอยู่ในท้องที่ของเมืองเขมราฐ โดยตั้งบ้านเรือนอยู่ที่บ้านซังและบ้านเก่า ห่างจากบ้านโพธิ์ไทรไปทางทิศตะวันตกประมาณ 1 กิโลเมตร เมื่อมีผู้คนมากขึ้นจึงได้เคลื่อนย้ายมาตั้งรกรากอยู่ที่บ้านกลางและบ้านหนองคูณ เมื่อประมาณปี พ.ศ. 2365 และตั้งชื่อบ้านว่า บ้านโพธิ์ไทร โดยถือเอาความศักดิ์สิทธิ์และความสำคัญของต้นโพธิ์และต้นไทรซึ่งอยู่ตั้งที่วัดศรีบุญเรือง  และมีนายอิธิราช  คุณพาที  เคยเป็นผู้ปกครองบ้านโพธิ์ไทรในยุดหนึ่ง  

เมื่อวันที่ 13 พฤษภาคม พ.ศ. 2521 ได้มีประกาศกระทรวงมหาดไทยแบ่งท้องที่อำเภอเขมราฐ จังหวัดอุบลราชธานี จำนวน 3 ตำบล คือ ตำบลโพธิ์ไทร ตำบลม่วงใหญ่ และตำบลสำโรง ตั้งเป็น กิ่งอำเภอโพธิ์ไทร และต่อมาก็ได้รับการยกฐานะขึ้นเป็น อำเภอโพธิ์ไทร ตามพระราชกฤษฎีกาตั้งอำเภอพญาเม็งราย อำเภอพบพระ อำเภอทับคล้อ อำเภอบ้านโคก และอำเภอโพธิ์ไทร เมื่อปี พ.ศ. 2530 ประกาศในราชกิจจานุเบกษา ฉบับพิเศษ ลงวันที่ 12 สิงหาคม พ.ศ. 2530

 การแบ่งเขตการปกครอง 
 การปกครองส่วนภูมิภาค 
อำเภอโพธิ์ไทรแบ่งพื้นที่การปกครองออกเป็น 6 ตำบล 71 หมู่บ้าน ได้แก่
1.โพธิ์ไทร (Pho Sai)17 หมู่บ้าน2.ม่วงใหญ่ (Muang Yai)15 หมู่บ้าน3.สำโรง (Samrong)11 หมู่บ้าน4.สองคอน (Song Khon)9 หมู่บ้าน5.สารภี (Saraphi)10 หมู่บ้าน6.เหล่างาม (Lao Ngam)9 หมู่บ้าน

 การปกครองส่วนท้องถิ่น 
ท้องที่อำเภอโพธิ์ไทรประกอบด้วยองค์กรปกครองส่วนท้องถิ่น 7 แห่ง ได้แก่
 เทศบาลตำบลโพธิ์ไทร ครอบคลุมพื้นที่บางส่วนของตำบลโพธิ์ไทร
 องค์การบริหารส่วนตำบลโพธิ์ไทร ครอบคลุมพื้นที่ตำบลโพธิ์ไทร (เฉพาะนอกเขตเทศบาลตำบลโพธิ์ไทร)
 องค์การบริหารส่วนตำบลม่วงใหญ่ ครอบคลุมพื้นที่ตำบลม่วงใหญ่ทั้งตำบล
 องค์การบริหารส่วนตำบลสำโรง ครอบคลุมพื้นที่ตำบลสำโรงทั้งตำบล
 องค์การบริหารส่วนตำบลสองคอน ครอบคลุมพื้นที่ตำบลสองคอนทั้งตำบล
 องค์การบริหารส่วนตำบลสารภี ครอบคลุมพื้นที่ตำบลสารภีทั้งตำบล
 องค์การบริหารส่วนตำบลเหล่างาม ครอบคลุมพื้นที่ตำบลเหล่างามทั้งตำบล

 สถานที่ท่องเที่ยว 
 สามพันโบก
 หาดสลึง
 ภูสมุย
 ผาชัน
 ภูป้อม
 เสาเฉลียงใหญ่
 วัดป่าภูสูง เครือข่ายวัฒนธรรมตำบลเหล่างาม

 สถานศึกษา 
โรงเรียนมัธยม สพฐ.
 โรงเรียนโพธิ์ไทรพิทยาคาร 
 โรงเรียนเหล่างามพิทยาคม

โรงเรียนขยายโอกาส 
โรงเรียนบ้านดอนเย็นใต้ 
โรงเรียนบ้านคำกลาง
โรงเรียนบ้านโสกชัน
โรงเรียนบ้านม่วงใหญ่
โรงเรียนบ้านจอมปลวกสูงสร้างกุง
โรงเรียนบ้านโป่งเป้า
โรงเรียนวุฒิศึกษา โรงเรียนบ้านนาขาม

พโธิ์ไทร
# KAMEN feat. ทัตสึยะ อิชิอิ
คาเมน  เป็นซิงเกิลหมายเลข 10 หรือซิงเกิลที่ 28 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์ วางจำหน่ายในวันที่ 8 กุมภาพันธ์ พ.ศ. 2549 โดยเปิดตัวที่อันดับที่ 3 ของออริกอนชาร์ต จำกัดจำนวนแค่ 5 หมื่นแผ่นเท่านั้น โดยเพลงนี้ได้ทัตสึยะ อิชิอิจากวงโคเมะโคเมะคลับมาร่วมร้องด้วย

ธีมของปกซิงเกิล KAMEN feat.石井竜也 คือ ชุดระบำชาวเกาะฮาวาย

 รายชื่อเพลง 

 Kamen feat.石井竜也
 Kamen feat.石井竜也 (with your darling version)
 Kamen feat.石井竜也 (with your honey version)
 Kamen feat.石井竜也 (instrumental)

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต8 กุมภาพันธ์ พ.ศ. 2549Oricon Daily Charts#3  8 กุมภาพันธ์ พ.ศ. 2549Oricon Weekly Charts#334,86046,9712 สัปดาห์8 กุมภาพันธ์ พ.ศ. 2549Oricon Monthly Charts46,9718 กุมภาพันธ์ พ.ศ. 2549Oricon Yearly Charts#19846,971
# วินด์
วิน  เป็นซิงเกิลหมายเลข 11 หรือซิงเกิลที่ 29 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 15 กุมภาพันธ์  พ.ศ. 2549  โดยเปิดตัวที่อันดับที่ 3 ของออริกอนชาร์ต  จำกัดจำนวนแค่ 5 หมื่นแผ่นเท่านั้น

เพลง WIND เป็นเพลงประกอบรายการ "Fuji TV's Torino 2006 Relay" ของฟูจิทีวีในประเทศญี่ปุ่น

มิวสิกวิดีโอเพลง WIND  เป็นเรื่องราวของนักวิทยาศาสตร์ที่รับบทโดยคุมิ โคดะทำการทดลองเฟื่อให้โลกสวยงาม  แต่ก็ทดลองผิดพลาดทุกครั้ง  โดยมิวสิกวิดีโอเพลงนี้มีสุนัขของคุมิที่ชื่อว่า "รัม" เล่นมิวสิกวิดีโอนี้ด้วย

ธีมของปกซิงเกิล WIND คือ เสื้อผ้าตามแฟชั่นของประเทศอิตาลี

 รายชื่อเพลง 
 
 WIND
 WIND(instrumental) 

 การแสดงสด 
 31 มีนาคม พ.ศ. 2549 - Music Station
 31 พฤษภาคม พ.ศ. 2551 - Music Fair21

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต15 กุมภาพันธ์ พ.ศ. 2549Oricon Daily Charts#315 กุมภาพันธ์ พ.ศ. 2549Oricon Weekly Charts#334,20146,6192 สัปดาห์ 15 กุมภาพันธ์ พ.ศ. 2549Oricon Monthly Charts46,61915 กุมภาพันธ์ พ.ศ. 2549Oricon Yearly Charts#20046,619
# แคนดี (ซิงเกิล)
"แคนดี"  เป็นซิงเกิลหมายเลข 07 หรือซิงเกิลที่ 25 ของคุมิ โคดะ เป็น 1 ใน 12 ซิงเกิลของโครงการ 12 ซิงเกิล 12 สัปดาห์  ออกจำหน่ายในวันที่ 18 มกราคม  พ.ศ. 2549 ในประเทศญี่ปุ่น เปิดตัวที่อันดับที่ 3 ของชาร์ตออริกอน

มิวสิกวิดีโอเพลง "แคนดี" เป็นเรื่องราวของเจ้าหญิงคุมิลงมาเกิดที่โลกมนุษย์จนกลายเป็นจุดให้เกิดเรื่องราวต่อมาในมิวสิกวีดีโอเพลง you

ธีมของปกซิงเกิล "แคนดี" คือ ชุดของชนเผ่าพื้นเมืองทวีปแอฟริกา

 รายชื่อเพลง 
 
 Candy feat.Mr.Blistah 
 Candy feat.Mr.Blistah (Instrumental)   

 ชาร์ต 
ชาร์ตออริกอน 
ออกจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต18 มกราคม พ.ศ. 2549Oricon Daily Charts#218 มกราคม พ.ศ. 2549Oricon Weekly Charts#337,58147,8563 สัปดาห์18 มกราคม พ.ศ. 2549Oricon Monthly Charts47,85618 มกราคม พ.ศ. 2549Oricon Yearly Charts#19047,856
# โนริเกร็ต (คุมิ โคดะ)
โนริเกร็ต  เป็นซิงเกิลหมายเลข 08 หรือซิงเกิลที่ 26 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 25 มกราคม พ.ศ. 2549  โดยเปิดตัวที่อันดับที่ 4 ของออริกอนชาร์ต มียอดขายรวมมากกว่า 131,000 แผ่น ซึ่งซิงเกิลนี้จะแตกต่างจากซิงเกิลที่ผ่านมาเพราะไม่ได้จำกัดจำนวนแค่ 5 หมื่นแผ่น โดยเพลง No Regret เป็นเพลงประกอบการ์ตูนเรื่องแสบซ่าส์ ผ่ากฎเทพ  ส่วนเพลงหน้าบีอย่าง Rain (Unplugged Version) ซึ่งเป็นเพลงจากอัลบั้ม "feel my mind" โดยเป็นเวอร์ชันคอนเสิร์ต ส่วนเพลงบรรเลงเป็นเวอร์ชันในอัลบั้ม

ธีมของปกซิงเกิล No Regret คือ ชุดส่าหรีของประเทศอินเดีย

 รายชื่อเพลง 
 No Regret 
 Rain (Unplugged Version)  
 No Regret-Instrumental- 
 Rain-Album Version Instrumental-  

 การแสดงสด 
 27 มกราคม พ.ศ. 2549 - Music Station - No Regret

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต25 มกราคม พ.ศ. 2549Oricon Daily Charts#425 มกราคม พ.ศ. 2549Oricon Weekly Charts#472,081131,3486 สัปดาห์25 มกราคม พ.ศ. 2549Oricon Monthly Charts#5131,34825 มกราคม พ.ศ. 2549Oricon Yearly Charts#74131,348
# อิมาสุกุโฮชิอิ
อิมาสุกุโฮชิอิ  เป็นซิงเกิลหมายเลข 09 หรือซิงเกิลที่ 27 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 1 กุมภาพันธ์  พ.ศ. 2549  โดยเปิดตัวที่อันดับที่ 5 ของออริกอนชาร์ต  จำกัดจำนวนแค่ 5 หมื่นแผ่นเท่านั้น  โดยเวอร์ชันเกาหลีใช้ชื่อว่า "지금 바로 원해요"

เพลงอิมาสุกุโฮชิอิเป็นเพลงคัฟเวอร์จากเพลง Those Days ของวง Sugar Soul เมื่อปี พ.ศ. 2540

ธีมของปกซิงเกิล 今すぐ欲しい คือ ชุดประจำชาติฝรั่งเศส

 รายชื่อเพลง 

 今すぐ欲しい 
 今すぐ欲しい (instrumental) 

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต1 กุมภาพันธ์ พ.ศ. 2549Oricon Daily Charts#21 กุมภาพันธ์ พ.ศ. 2549Oricon Weekly Charts#535,96647,4112 สัปดาห์ 1 กุมภาพันธ์ พ.ศ. 2549Oricon Monthly Charts47,4111 กุมภาพันธ์ พ.ศ. 2549Oricon Yearly Charts#19347,411
# โรงพยาบาลหัวเฉียว
โรงพยาบาลหัวเฉียว เป็นโรงพยาบาลเอกชนทั่วไป (General Hospital) ที่ไม่มุ่งแสวงหาผลกำไร ในสังกัดมูลนิธิป่อเต็กตึ๊ง ให้บริการทุกสาขาการแพทย์โรงพยาบาลหัวเฉียว ก่อตั้งโดยมูลนิธิป่อเต็กตึ๊ง เริ่มจากเป็นสถานพยาบาลผดุงครรภ์เล็ก ๆ เปิดให้บริการทำคลอด ทั้งในและนอกสถานที่ ตั้งแต่ พ.ศ. 2481 มีสถิติคนไข้นอกเพิ่มขึ้นเป็นลำดับจนสถานที่ไม่สามารถรองรับผู้มารักษาได้ แม้แต่ใน ช่วง พ.ศ. 2485 ซึ่งเป็นช่วงสงครามโลกครั้งที่ 2 ที่กรุงเทพฯ ถูกโจมตี แพทย์และพยาบาลยังคงให้บริการทำคลอดและรักษาพยาบาลอย่างไม่ย่อท้อ

เมื่อสงครามสิ้นสุดลงเนื่องจากประชากรในกรุงเทพฯเพิ่มขึ้นอย่างรวดเร็ว คณะกรรมการบริหารมูลนิธิป่อเต็กตึ๊งดำริให้ย้ายโรงพยาบาลฯ จากบริเวณหลังวัดเทพศิรินทราวาสมายังบริเวณถนนบำรุงเมือง เขตป้อมปราบศัตรูพ่าย และเริ่มต้นโครงการก่อสร้างอาคารถาวรและทันสมัยสมบูรณ์แบบขึ้นเพื่อรองรับ การบริการรักษาพยาบาลครอบคลุมทุกสาขาโรคโดยไม่คำนึงถึง เชื้อชาติ ศาสนาและฐานะ

อาคาร 22 ชั้น จึงได้กำเนิดขึ้นใน พ.ศ. 2513 ด้วยความร่วมมือและแรงใจของผู้มีจิตศรัทธา บริจาคทรัพย์สมทบทุนก่อสร้างและจัดซื้ออุปกรณ์ทางการแพทย์อย่างไม่ขาดสาย การก่อสร้างเสร็จสิ้นลงใน พ.ศ. 2521 และเปิดบริการในวันที่ 19 มิถุนายน พ.ศ. 2521

วันที่ 8 พฤษภาคม พ.ศ. 2522 พระบาทสมเด็จพระเจ้าอยู่หัวภูมิพลอดุลยเดช พร้อมด้วยสมเด็จพระเจ้าลูกเธอเจ้าฟ้าจุฬาภรณ์วลัยลักษณ์ฯ ได้เสด็จพระราชดำเนินทรงประกอบพิธีเปิดอาคาร 22 ชั้น โรงพยาบาลหัวเฉียว อย่างเป็นทางการ

ปัจจุบัน โรงพยาบาลหัวเฉียว เติบโตก้าวหน้าขึ้นเป็นโรงพยาบาลทั่วไป (GENERAL HOSPITAL) ให้บริการทุกสาขาการแพทย์ และมุ่งมั่นที่จะดำเนินตามรอยปณิธานของหลวงปู่ไต้ฮง พร้อมให้บริการด้วยคุณภาพมาตรฐาน HA (Hospital Accreditation)

 รายชื่อ 

+ คณะกรรมการมูลนิธิป่อเต็กตึ๊ง  ดร.วิเชียร เตชะไพบูลย์  ประธานกรรมการ นายกอบชัย ซอโสตถิกุล  รองประธานกรรมการ ดร.สุทัศน์ เตชะวิบูลย์  รองประธานกรรมการ นายสัก กอแสงเรือง  รองประธานกรรมการ นายวิชิต ชินวงศ์วรกุล  รองประธานกรรมการ นางศิริกุล โอภาสวงศ์  กรรมการและเลขาธิการ นายสุรพงษ์ เตชะหรูวิจิตร	 กรรมการและรองเลขาธิการ นายจารุรัตน์ คุณัตถานนท์  กรรมการและเหรัญญิก นายสุรพงศ์ เสรฐภักดี  กรรมการและรองเหรัญญิก นางจินดา บุญลาภทวีโชค  กรรมการตรวจสอบ ศ.ดร.สม จาตุศรีพิทักษ์  กรรมการ นายธนา เสนาวัฒนกุล  กรรมการ นายนิพนธ์ ลีละศิธร	 กรรมการ นายนิพนธ์ โชคภิรมย์วงศา 	กรรมการ นายสุหัทย์ ไพรสานฑ์กุล  กรรมการ นายอรัญ เอี่ยมสุรีย์	 กรรมการ นายชาญกิจ วิทยาวรากรณ์ 	กรรมการ นายอุกฤษฏ์ อัษฎาธร  กรรมการ นายวิศิษฎ์ ลิ้มประนะ 	กรรมการ นายบุศรินทร์	วนาสวัสดิ์	 กรรมการ

+ คณะกรรมการบริหารโรงพยาบาลหัวเฉียวดร.วิเชียร เตชะไพบูลย์  ที่ปรึกษากิตติมศักดิ์คณะกรรมการบริหาร นายกอบชัย ซอโสตถิกุล  ที่ปรึกษากิตติมศักดิ์คณะกรรมการบริหาร ศ.ดร.นพ.ประสิทธิ์ วัฒนาภา  ประธานคณะกรรมการบริหาร นายวิชิต ชินวงศ์วรกุล  รองประธานคณะกรรมการบริหาร คนที่ 1 นางศิริกุล โอภาสวงศ์ รองประธานคณะกรรมการบริหาร  คนที่ 2 ศ.ดร.สม จาตุศรีพิทักษ์  กรรมการบริหาร นพ.สามารถ ตันอริยกุล  กรรมการบริหาร นายอรัญ เอี่ยมสุรีย์  กรรมการบริหาร นายวิศิษฎ์ ลิ้มประนะ  กรรมการบริหาร นายบุศรินทร์ วนาสวัสดิ์  กรรมการบริหาร นายชูเดช เตชะไพบูลย์  กรรมการบริหาร นายกฤษกร เตชะวิบูลย์  กรรมการบริหาร นายไปรเทพ ซอโสตถิกุล  กรรมการบริหาร

+ ประธานเจ้าหน้าที่บริหาร
โรงพยาบาลหัวเฉียว นายสุธี เกตุศิริ  ดำรงตำแหน่ง  พ.ศ. 2542 – 2563 นางประภัสสร รุจิรากรสกุล  ดำรงตำแหน่ง  พ.ศ. 2564 – ปัจจุบัน
# ชาวไร่ชาวนา
ชาวไร่ชาวนา เกษตรกรหรือกสิกร เป็นผู้ประกอบอาชีพเกษตรกรรม คือ เลี้ยงสัตว์เอาอาหารหรือวัตถุดิบ คำนี้ปกติใช้กับผู้ที่กระทำอย่างใดอย่างหนึ่งดังนี้ ปลูกพืชไร่ สวนผลไม้ ไร่องุ่น เลี้ยงสัตว์ปีกหรือปศุสัตว์อื่น ชาวไร่ชาวนาอาจเป็นเจ้าของที่ดินเกษตรกรรมหรือทำงานเป็นผู้ใช้แรงงานบนที่ดินของผู้อื่นก็ได้ แต่ในประเทศเศรษฐกิจก้าวหน้า (advanced economy) ปกติชาวไร่ชาวนาเป็นเจ้าของไร่นา ขณะที่ลูกจ้างของไร่นานั้น เรียก คนงานไร่นา (farm workers หรือ farmhand) ทว่า เมื่อไม่นานนี้ ชาวนาเป็นบุคคลเพื่อสนับสนุนหรือปรับปรุงการเติบโตของที่ดินหรือพืชผลหรือเลี้ยงสัตว์ (เช่น ปศุสัตว์หรือปลา) โดยแรงงานและความใส่ใจ